Սորոկի

Սորոկի կամ Սորոկա (ռումիներեն՝ Soroca, ուկրաիներեն՝ Сороки, լեհ.՝ Soroki, իդիշ՝ סאָראָקע), քաղաք, նույնանուն համայնքի և շրջանի վարչական կենտրոն Մոլդովայում, Դնեստր գետի աջափնյա հարթավայրում, Ֆլորեշտի քաղաքի երկաթուղային կայարանից մոտավորապես 40 կիլոմետր հեռավորության վրա, Ուկրաինայի հետ Մոլդովայի ունեցած պետական սահմանի մոտ։ 2004 թվականին անցկացված մարդահամարի տվյալներով բնակչության թվաքանակը եղել է 22 196, 2014 թվականի տվյալներով՝ մոտավորապես 35,1 հազար։ Պատմություն Բնակավայրի ծագումն առնչվում է նրա ներկայիս տարածքում միջնադարում հիմնված ջենովական Օլքիոնիա առևտրային կետի հետ։ 15-րդ դարի վերջերին՝ 1499 թվականին Ստեֆան III Մեծն այստեղ հիմնադրել է հզոր ամրոց, որը պահպանվել է մինչև մեր օրերը։ Քաղաքի անվանումը ռուսերենից բառացի թարգմանած նշանակում է կաչաղակ։ Խորհրդային տարիներին քաղաքը, որը մինչ այդ հայտնի էր գյուղատնտեսական արտադրանքով (խաղող, ծխախոտ, ցորեն, եգիպտացորեն) վերածվել է արդյունաբերական կարևոր կենտրոնի։ Բավականին մեծ թիվ են կազմում գնչուները, որի պատճաով էլ Սորոկին ժողովրդի մեջ հաճախ անվանվում է «Մոլդովայի գնչուական մայրաքաղաք»։ Կլիմա Սորոկիին բնորոշ է մայրցամաքային խոնավ կլիման՝ տաք ամառներով (Köppen climate classification-ի դասակարգմամբ՝ Dfb): Քույր քաղաքներ Բրյանսկ (Ռուսաստան) Բուզեու (Ռումինիա) Սուչավա (Ռումինիա). Պատկերասրահ Ծանոթագրություններ Արտաքին հղումներ «Сороки». Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ). Սանկտ Պետերբուրգ. 1890–1907.: CS1 սպաս․ location missing publisher (link) Сайт примэрии города Сороки